OpenLLM-France/wikimedia huggingface dataset:
# Estació d'Horta

* Aquest article tracta sobre l'estació del metro de Barcelona. Si cerqueu l'antiga estació de la línia de Granollers, vegeu «estació d'Horta (FBG)».
Mapa Metro Línia 5 :
Horta és una estació de la Línia 5 del metro de Barcelona sota el Carrer Tajo al barri d'Horta al districte d'Horta-Guinardó de Barcelona. L'estació va entrar en servei el 1967 com a part de la Línia II. Tres anys més tard el 1970 amb la prolongació de la Línia V entre Diagonal i Sagrera va passar a formar part de la Línia V. Té accessos des del mateix Carrer Tajo, per la Plaça d'Eivissa i el Carrer Lisboa. El 2010 l'estació va deixar de ser capçalera de la L5 amb la prolongació d'aquesta fins a Vall d'Hebron on connecta amb la L3.

## Història

Les obres de construcció de l'estació s'inicien el 20 de març de 1964 en el perllongament de 688 metres de la línia II des de Vilapicina, que s'havia inaugurat el 1959. El 5 de juliol de 1967 quedaven enllestits els treballs i el 5 d'octubre s'obria l'estació.
Com a la resta de la línia II, s'instal·laren a les vies de l'estació plaques metàl·liques que permetien la conducció automàtica dels trens. La connexió i unió el 1970 de la línia II a la línia V a la Sagrada Família va suposar l'abandonament del sistema automàtic dels combois en adaptar-se l'operació a la resta de la línia.
El 18 de setembre del 2009 les vies de la cua de maniobres de l'estació va quedar enllaçades amb el perllongament de la línia cap a la Vall d'Hebron. Aquests treballs que van suposar el tancament de l'estació durant 6 setmanes. El dia 30 de juliol de 2010 s'obria l'ampliació a la Vall d'Hebron i l'estació deixava de ser final de línia.

## Serveis ferroviaris

Metro de Barcelona :
| Procedència/Destinació | < | Línia | > | Procedència/Destinació |
| Cornellà Centre | Vilapicina | | El Carmel | Vall d'Hebron |

## Referències

* ↑ «Horta Metro línia 5 (L5)». TMB. [Consulta: 21 setembre 2024].
* ↑ «Entrada en servei del metro entre Vilapicina i Horta». Ajuntament de Barcelona. [Consulta: 21 setembre 2024].
* ↑ «Surt a la llum ‘El metro de la Sagrera a Horta». Beteve. [Consulta: 21 setembre 2024].
* ↑ «L'estació d'Horta de la línia 5 del metro de Barcelona torna a entrar en servei». 3cat. [Consulta: 21 setembre 2024].
* ↑ «La línia 5 del Metro de Barcelona s'amplia demà amb les estacions del Carmel, el Coll/la Teixonera i Vall d'Hebron». 3cat. [Consulta: 21 setembre 2024].

## Vegeu també

* Llista d'estacions del metro de Barcelona
* Xarxa ferroviària de Catalunya
# Xalet Tarrús

El Xalet Tarrús és un edifici de Girona que forma part de l'Inventari del Patrimoni Arquitectònic de Catalunya.

## Descripció

És un edifici de planta baixa, terrat i jardí. Malgrat predominar a línia recta en el disseny general de l'espai i els elements, a la part del davant hi ha una espècie de torratxa circular i algunes obertures rodones que donen certa mobilitat al conjunt. La barana de ferro que volta el perímetre del terrat és també un element a destacar.

## Referències

* ↑ «Xalet Tarrús». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2016].

## Enllaços externs

* Xalet Tarrús, fitxa del catàleg de l'Ajuntament
# Memphre

El Memphre és un críptid de coll llarg que se suposa que habita el llac Memphremagog del Quebec, Canadà. El Memphre sovint és descrit de manera semblant al monstre del Llac Ness. Com tots els altres monstres que se suposa que viuen en llacs, la veracitat de la seva existència és posada en dubte. L'últim cop que va ser vist va ser l'any 2005. Ha estat descrit com una balena o un plesiosaure, descripcions sovint compartides amb altres monstres qua habiten en llacs.
L'agost del 2011, un dibuix artístic del Memphre va ser utilitzat en una moneda commemorativa del Canadà.

## Referències

* ↑ Beauchemin, Genevieve «Quebec lake monster legend comes to life on coin». CTV National News. CTV.ca [Consulta: 11 agost 2011]. Arxivat 31 de juliol 2012 at Archive.is «Còpia arxivada». Arxivat de l'original el 2012-07-31. [Consulta: 2 octubre 2015].
* ↑ «25-Cent Coloured Coin - Memphré (2011)». Royal Canadian Mint. mint.ca. Arxivat de l'original el 24 de setembre 2011. [Consulta: 11 agost 2011].

## Enllaços externs

* Memphre, the Sea Serpent of Lake Memphremagog
# Frederick (Maryland)

Frederick és una població dels Estats Units a l'estat de Maryland. Segons el cens del 2009 tenia 59.644 habitants.

## Demografia

Segons el cens del 2000, Frederick tenia 52.767 habitants, 20.891 habitatges, i 12.785 famílies. La densitat de població era de 997,7 habitants/km².
Dels 20.891 habitatges en un 32,3% hi vivien nens de menys de 18 anys, en un 44,4% hi vivien parelles casades, en un 12,8% dones solteres, i en un 38,8% no eren unitats familiars. En el 30% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,1% tenia menys de 18 anys, un 9,3% entre 18 i 24, un 35,2% entre 25 i 44, un 19% de 45 a 60 i un 11,3% 65 anys o més.
L'edat mediana era de 34 anys. Per cada 100 dones de 18 o més anys hi havia 87,4 homes.
La renda mediana per habitatge era de 47.700$ i la renda mediana per família de 56.778$. Els homes tenien una renda mediana de 38.399$ mentre que les dones 27.732$. La renda per capita de la població era de 23.053$. Entorn del 4,8% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Persones il·lustres

* Terence Morris, jugador de bàsquet.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Frederick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Frederick». American Fact Finder. Oficina del Cens dels Estats Units, 12-01-2010.

## Vegeu també

* Rockville (Maryland)
* Georgetown (Washington DC)
# Bascom (cràter)

Bascom és un cràter d'impacte en el planeta Venus de 34,6 km de diàmetre. Porta el nom de Florence Bascom (1862-1945), geòloga estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Bascom». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Afsou

Afsou (en àrab أفسو, Afsū; en amazic ⴰⴼⵙⵓ) és una comuna rural de la província de Nador, de la regió Oriental, al Marroc. Segons el cens de 2014 tenia una població total de 2.932 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ierdénevo

Ierdénevo (en rus: Ерденево) és un poble de l'óblast de Riazan, a Rússia. Segons el cens del 2010 tenia 23 habitants.

## Referències

* ↑ «Схема территориального планирования Касимовского муниципального района Рязанской области». Федеральная государственная информационная система территориального планирования (ФГИС ТП).
* ↑ «Akapovo». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ Koriakov, I. B.. «База данных «Этно-языковой состав населённых пунктов России»».
# Sistema hexadecimal

Sistema de nombres en matemàtiques :
En matemàtiques i informàtica, el sistema hexadecimal (abreujat hex) és un sistema numèric amb base 16. Es representa normalment utilitzant els símbols 0–9 i A–F o a–f. Per exemple, el nombre decimal 79, la representació del qual en sistema binari és 01001111, es pot escriure com 4F en hexadecimal (4 = 0100, F = 1111). El sistema hexadecimal actual va ser introduït per primera vegada en informàtica el 1963 per IBM. Una versió anterior, que utilitzava els dígits 0–9 i u–z, va ser utilitzat per l'ordinador Bendix G-15, presentat el 1956.
| 0$_{hex}$ | = | 0$_{dec}$ | = | 0$_{oct}$ | 0 | 0 | 0 | 0 |
| 1$_{hex}$ | = | 1$_{dec}$ | = | 1$_{oct}$ | 0 | 0 | 0 | 1 |
| 2$_{hex}$ | = | 2$_{dec}$ | = | 2$_{oct}$ | 0 | 0 | 1 | 0 |
| 3$_{hex}$ | = | 3$_{dec}$ | = | 3$_{oct}$ | 0 | 0 | 1 | 1 |
| 4$_{hex}$ | = | 4$_{dec}$ | = | 4$_{oct}$ | 0 | 1 | 0 | 0 |
| 5$_{hex}$ | = | 5$_{dec}$ | = | 5$_{oct}$ | 0 | 1 | 0 | 1 |
| 6$_{hex}$ | = | 6$_{dec}$ | = | 6$_{oct}$ | 0 | 1 | 1 | 0 |
| 7$_{hex}$ | = | 7$_{dec}$ | = | 7$_{oct}$ | 0 | 1 | 1 | 1 |
| 8$_{hex}$ | = | 8$_{dec}$ | = | 10$_{oct}$ | 1 | 0 | 0 | 0 |
| 9$_{hex}$ | = | 9$_{dec}$ | = | 11$_{oct}$ | 1 | 0 | 0 | 1 |
| A$_{hex}$ | = | 10$_{dec}$ | = | 12$_{oct}$ | 1 | 0 | 1 | 0 |
| B$_{hex}$ | = | 11$_{dec}$ | = | 13$_{oct}$ | 1 | 0 | 1 | 1 |
| C$_{hex}$ | = | 12$_{dec}$ | = | 14$_{oct}$ | 1 | 1 | 0 | 0 |
| D$_{hex}$ | = | 13$_{dec}$ | = | 15$_{oct}$ | 1 | 1 | 0 | 1 |
| E$_{hex}$ | = | 14$_{dec}$ | = | 16$_{oct}$ | 1 | 1 | 1 | 0 |
| F$_{hex}$ | = | 15$_{dec}$ | = | 17$_{oct}$ | 1 | 1 | 1 | 1 |
Per a convertir un nombre decimal en hexadecimal manualment, cal dividir el nombre decimal entre 16; el quocient enter d'aquesta divisió es torna a dividir per 16 i així successivament. Quan el darrer quocient sigui inferior a 16, s'escriuen, un darrere de l'altre, el darrer quocient obtingut i tots els residus en ordre invers al de la seva obtenció, substituint aquells nombres que siguin més grans de 9 per la seva lletra corresponent (A=10, B=11, C=12, D=13, E=14 i F=15).
Exemple: convertir el nombre 41.716 en hexadecimal:
Resultat: A2F4
El procés invers es realitza multiplicant cada dígit per 16$^x$, on x és la posició de cada dígit, de dreta a esquerra i començant per 0. Finalment, se sumen tots els valors i la quantitat resultant és el nombre en decimal.
Exemple: convertir el nombre A2F4 en decimal:
Resultat: 41.716

## Referències

* ↑ IBM System/360 FORTRAN IV Language (en anglès), 1966, p. 13.
# Bekas (pel·lícula)

Bekas és un pel·lícula de comèdia dramàtica kurda de 2012, escrita i dirigit per Karzan Kader. La pel·lícula gira entorn a dos germans nois enllustradors de sabates, anomenats Dana i Zana, que posen rumb a Amèrica amb el seu ruc, anomenat Michael Jackson.

## Projecció

Bekas es projectà per primera vegada al Festival Internacional de Cinema de Dubai de 2012. Més endavant, al 26 de desembre de 2013, fou projectat al 6è Festival Internacional de Cinema de Bangalore.

## Premis i nominacions

La pel·lícula guanyà el Premi Elecció Popular i fou candidat al Premi Muhr Arab del Festival Internacional de Cinema de Dubai de 2012.

## Referències

* 1 2 «Kurdish film Bekas to kick off Biffes» (en anglès). DeccanHerald.com. [Consulta: 26 desembre 2013].
* 1 2 «Dubai International Film Festival 2012» (en anglès). IMDb.com. [Consulta: 26 desembre 2013].
* ↑ Khajane, Muralidhara. «Bangalore film festival launch today» (en anglès). TheHindu.com, 26-12-2013. [Consulta: 7 gener 2019].
# Frederici Honores

Frederici Honores, també anomenada Gloria Frederici o Honors Friderici, va ser una constel·lació creada per l'astrònom alemany Johann Elert Bode entre 1.787 i 1.790 per honorar Frederic el Gran, rei de Prússia, qui havia mort en 1.786. El seu nom en alemany era Friedrich's Ehre.
La constel·lació s'hi trobava a una regió adjacent a les constel·lacions de Cefeu, Llangardaix, Cassiopea i Andròmeda. Els seus principals estels van ser: ι, κ, λ, ο, i ψ Andromedae, són d'escassa lluentor, destacant Lambda andromedae (λ And) amb magnitud aparent de +3,81. la resta dels estels són de quarta categoria o inferior. Formava un dibuix d'una corona real i una espasa, vorejades per unes branques de llorer. Igual que altres constel·lacions creades a efecte d'enaltir la figura d'algun personatge d'època, no va ser reconeguda com a tal i els seus estels van quedar situades entre les actuals constel·lacions de Andròmeda i Cassiopea.

## Referències

* ↑ «Honors Frederici. Obsolete constellations (Shane Horvatin)». Arxivat de l'original el 2016-03-04. [Consulta: 4 agost 2020].
* ↑ «Honors Frederici. Star Tales (Ian Ridpath)».
# Dolmen de s'Aigua Dolça

El dolmen de s'Aigua Dolça està situat a sa Colònia de Sant Pere d'Artà, a la costa de Betlem, a uns 30 metres de la mar, prop de sa Banyera dels Ermitans. Juntament amb el de Son Bauló, és l'únic monument d'aquest tipus conegut a Mallorca, i el que millor ha conservat les restes d'enterraments megalítics de l'illa. Fonamentals per a conèixer les tradicions funeràries de l'època.
Descobert el 1995, el jaciment fou excavat l'any següent per un equip de la Universitat de les Illes Balears dirigit per Jaume Coll, Víctor Guerrero i Manel Calvo.
La cambra funerària (3,60 m x 2,90 m) és formada per lloses verticals i coberta per un túmul delimitat per un cercle de lloses de 6,75 m de diàmetre. Un corredor d'1,65 m de longitud dona accés a la cambra, a l'interior de la qual es trobaren les restes de vuit individus i les ofrenes funeràries. També es va trobar molta ceràmica, puntes de fletxa, polseres, collarets, etc. Les datacions amb radiocarboni situen l'ús del monument entre el 1750 aC i el 1600 aC.

## Notes i referències

* ↑ Jaume Coll Conesa, Víctor Manuel Calvo Trias, Víctor Manuel Guerrero Ayuso. El Dolmen de S'Aigua Dolça. Sepulcre Col·lectiu del pretalaiòtic "Revista de Arqueologia" 191 (1997) 18-20 ISSN 0212-0062
* ↑ «Dolmen de s'Aigua Dolça». Gran Enciclopèdia Catalana. Barcelona: Grup Enciclopèdia Catalana.
# Ramon Masó i Vallmajó

Ramon Masó i Vallmajó (Olot, 27 d'octubre de 1987) és un futbolista català, que ocupa la posició de defensa.
Va debutar a primera divisió amb el FC Barcelona, en un partit de la campanya 05/06, mentre compaginava les seues aparicions amb el Barça C. No té continuïtat al conjunt blaugrana i recala al Girona FC. Posteriorment ha militat a la UD Cassà i a la UE Sant Andreu.

## Palmarès
### FC Barcelona

* 1 Lliga espanyola (2005/2006)

## Referències

* ↑ «Ramon: "No quería que el partido acabase nunca"» (en castellà). Noticias.info, 23-05-2006. [Consulta: 16 octubre 2018].
* ↑ Roura, Jordi. «El garrotxí Ramon Masó (Barça C) fitxa pel Girona». Diari de Girona, 14-07-2007. [Consulta: 16 octubre 2018].
* ↑ «Equipos filiales del Girona FC - Plantilla y cuerpo técnico UD Cassà 2008-09» (en castellà). GironaFutbolClub.com. Arxivat de l'original el 2009-08-04. [Consulta: 16 octubre 2018].
* ↑ «Marcos vuelve al Sant Andreu» (en castellà). ElMundoDeportivo.es, 10-07-2009. [Consulta: 16 octubre 2018].

## Enllaços externs

* Fitxa del jugador
* Ramon Masó i Vallmajó a BDFutbol
* Ramon Masó i Vallmajó a La Preferente (castellà)
* Ramon Masó i Vallmajó, Fitxa a Soccerway
# Aftek

Aftek (Anteriorment Aftek Infosys) és una empresa índia que actua a nivell internacional. Té la seu central a Mumbai, India. És una societat pública limitada fundada el 1986 i que va estar representada a la Borsa de Valors d'Índia, i va ser una empresa pública fins al 1995. Des del 2003 cotitza a la Borsa de valors de Luxemburg.

## Referències

* ↑ «Goldman Sachs ups stake in Aftek Infosys». Business Line, 25-09-2007. [Consulta: 18 abril 2010].
* ↑ Kansara, Yogesh. «Rival hand seen as Aftek stock volumes surge». Financial Express, 10-04-2008. [Consulta: 18 abril 2010].
* ↑ «Aftek Infosys completes GDR issue of $15 m». Business line, 12-02-2003. [Consulta: 20 abril 2010].
* ↑ Mitra, Sushanto. «Aftek Infosys Limited: On The Fast Track». Dataquest, 12-01-2004. Arxivat de l'original el 28 d'agost 2010. [Consulta: 20 abril 2010].
# Can Ruhí

Can Ruhí és una masia de Maçanet de la Selva (Selva) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular, dues plantes i coberta de dues aigües a laterals. Malgrat les reformes recents, conserva en bon estat antics marcs de finestres de pedra amb llinda motllurada i arcades de rajol, tant a l'exterior com a l'interior, així com tres contraforts del costat dret de la casa. La façana, així com gairebé tota la casa està coberta d'arrebossat a excepció de les pedres cantoneres i els marcs de les obertures.

## Història

Antic mas remença que fou domini directe de l'Abat del Monestir de Breda. Actualment, i des del segle xviii, encara és propietat de la família Ruhí.

## Referències

* 1 2 «Can Ruhí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2017].
# Ieriómovka

Ieriómovka - Ерёмовка (rus) - és un poble de l'óblast de Bélgorod, a Rússia. El 2010 tenia 210 habitants. Pertany al districte (raion) de Rovenkí.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# Beke

«Beke» té aquests significats:
El sufix -beke, -bek, -beek, -baek, -beeke, -bäk, -bääk, -beck, -becque -bais es troba en molts topónims i significa rierol

## Hidrografia

* Beke (Krummes Wasser), un afluent del Krummes Wasser a Einbeck
* Beke (Lippe), un afluent del Lippe a Paderborn
* Beke (Warnow), un afluent del Warnow a Mecklemburg-Pomerània Occidental

## Geografia

* Beke, un antic municipi de Bèlgica, fusionat amb Waarschoot

## Persones

* Charles Tilstone Beke (1800–1874), un explorador britànic d'Àfrica
* Rutger Beke (1977-), un triatlet belga
* Wouter Beke (1974-), un polític belga
* Zoltán Beke (1911–1994), un futbolista romanès
* Béké: un habitant crioll de fenotip blanc a les Antilles Franceses

## Referències

* ↑ «beki». A: Historische woordenboeken op internet (en neerlandès). Leiden/Antwerpen: Instituut voor de Nederlandse Taal, 2007-2010.
# Frederick

«Frederick» té aquests significats:
* Toponímia:
** Frederick (Colorado), població dels Estats Units a l'estat de Colorado
** Frederick (Dakota del Sud), població dels Estats Units a l'estat de Dakota del Sud
** Frederick (Kansas), població dels Estats Units a l'estat de Kansas
** Frederick (Maryland), població dels Estats Units a l'estat de Maryland
** Frederick (Oklahoma), ciutat dels Estats Units a l'estat d'Oklahoma
** Prince Frederick, concentració de població designada pel cens dels Estats Units a l'estat de Maryland
* Biografies:
** Christine Frederick (1883 - 1970), economista nord-americana exponent del taylorisme
** Francis Frederick (Alameda, 1907 - Berkeley, 1968), remer estatunidenc que va competir durant la dècada de 1920
** Karl Frederick (comtat de Franklin, 1881 - comtat de Westchester, 1963), tirador estatunidenc
** Pauline Frederick (Boston, 1883 – Beverly Hills, 1938), actriu de teatre i de cinema mut
# Triplophysa choprai

Triplophysa choprai és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 14 cm de longitud total.

## Distribució geogràfica

Es troba a Àsia.

## Referències

* 1 2 FishBase (anglès)
* ↑ Talwar, P.K. i A.G. Jhingran 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hora, S. L. 1934. The fish of Chitral. Rec. Indian Mus. (Calcutta) v. 36 (pt 3): 279-319.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ramon Mateu i Llevadot

Ramon Mateu i Llevadot (Barcelona, 1958 – Barcelona, 1 de febrer de 2020) fou un periodista català.
Va ser director de l'àrea de mitjans del Grup Planeta, conseller delegat d'Unión Ibérica de Ràdio i conseller delegat de l'Agència Catalana de Notícies. Entre el 1997 i el 1998 va ser subdirector de Televisió Espanyola a Catalunya. Entre el 1996 i el 1997 va dirigir Ràdio Nacional d'Espanya a Catalunya
Entre 2003 a 2010 fou delegat del Grup Antena 3 a Catalunya i director general de Nous Projectes d'Uniprex, empresa d'Antena 3 que gestiona les cadenes radiofòniques Onda Cero i Europa FM.
Anteriorment havia estat director d'Informatius d'Onda Cero a Catalunya, gerent de l'Associació d'Emissores Municipals EMUC, director de Comunicació de l'Ajuntament de Tarragona. Mateu ha estat vicepresident de l'Associació Espanyola de Ràdio Comercial i secretari general de l'Associació Catalana de Ràdio Privada. Director de Catalunya Ràdio entre 2009 i 2012, va ser també Director de la Corporació Catalana de Mitjans Audiovisuals de 2010 a 2012, i director d'Estratègia i Marca de la CCMA entre 2012 i 2015. Morí a Barcelona l'1 de febrer de 2020, als 61 anys, víctima d'un càncer.

## Referències

* ↑ Mor l'exdirector de Catalunya Ràdio Ramon Mateu, 1/2/2020, Nació Digital
* ↑ Ramon Mateu, nou director de Catalunya Ràdio en substitució d'Oleguer Sarsanedas.
* ↑ Ramon Mateu dirigirá Catalunya Ràdio tras la destitución de Sarsanedas.
* ↑ «Ramon Mateu relleva Rosa Cullell en la direcció general de la CCMA». El Periòdico de Catalunya, 15-07-2010 [Consulta: 1r gener 2017].
* 1 2 «Mor Ramon Mateu, exdirector de Catalunya Ràdio i de la CCMA». CCMA, 01-02-2020. [Consulta: 15 abril 2020].
* ↑ «Ramon Mateu Llevadot: Fallecimiento» (en castellà). LaVanguardia.com, 02-02-2020. [Consulta: 18 gener 2021].
# Alberto Ganga y Bru

Alberto Ganga y Bru (Elx, ? - 5 de juliol de 1918) fou un polític il·licità, president de la Diputació d'Alacant. Era fill del diputat Ginés Ganga Galbis i pertanyia a una família benestant. Inicialment es decantà pel republicanisme, però quan va començar la restauració borbònica ja era membre del Partit Conservador. Tanmateix, després es va passar al Partit Liberal, del que en formà part de la direcció provincial d'Alacant. Fou escollit diputat de la diputació provincial en 1875 i 1888 pel districte d'Alacant-Elx. El 1886 va fundar el diari El Liberal per donar suport al cap liberal Rafael Terol Maluenda. Va ser president de la Diputació d'Alacant el 1889-1891 i el 1894-1896. Després es va enemistar amb el cap liberal d'Elx, Enrique Arroyo y Rodríguez, i el 1909 va reorganitzar el Partit Conservador, donant suport primer a Gamazo, després a Antoni Maura, i al final de la seva vida a Eduardo Dato. Fou pare de Ginés Ganga Tremiño.

## Referències

* ↑ Alberto Ganga y Bru, al web de la Diputació d'Alacant
* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.226. ISBN 9788495484802.
# Campionats del món de ciclisme en ruta de 1936

Els Campionats del món de ciclisme en ruta de 1936 es disputaren el 6 de setembre a Berna, Suïssa.

## Resultats

| Proves : | Or | Or | Argent | Argent | Bronze | Bronze |
| Professionals |||||||
| Cursa en línia masculina detalls | Antonin Magne França | 5h 52' 32" | Aldo Bini Itàlia | + 9' 27" | Theo Middelkamp Països Baixos | m. t. |
| Amateurs |||||||
| Cursa en línia masculina | Edgar Buchwalder Suïssa | 3h 58' 01" | Gottlieb Weber Suïssa | + 11" | Pierino Favalli Itàlia | + 47" |

## Medaller

| Posició | País | Or | Plata | Bronze | Total |
| 1 | Suïssa | 1 | 1 | 0 | 2 |
| 2 | França | 1 | 0 | 0 | 1 |
| 3 | Itàlia | 0 | 1 | 1 | 2 |
| 4 | Països Baixos | 0 | 0 | 1 | 1 |
| Total | Total | 2 | 2 | 2 | 6 |

## Referències

* «10a edizione World Championship Road Race - Berne (SUI) (1936)» (en italià). museociclismo.it. Arxivat de l'original el 2019-04-11. [Consulta: 20 setembre 2012].
* Resultats de la cursa professional a les-sports.info
* Resultats de la cursa amateur a sitiodeciclismo.net